Mažeikių rajono savivaldybė

**Mažeikių rajono savivaldybė** – administracinis-teritorinis vienetas šiaurės vakarų Lietuvoje, prie Ventos upės, Žemaitijos etnografiniame regione. Centras – Mažeikiai.

Mažeikių rajono savivaldybėje veikia 52 biudžetinės kultūros įstaigos: 19 kaimo kultūros namų, Savivaldybės kultūros centras, Viešoji biblioteka ir 25 jos filialai, Mažeikių muziejus ir muziejaus filialai (Renavo dvaras, Viekšnių vaistinė, rašytojos Marijos Pečkauskaitės-Šatrijos Raganos muziejus Židikuose, B. Pundziaus muziejus Pievėnuose, A. Griškevičiaus muziejus Viekšniuose).

## Geografija

Šiaurėje ribojasi su Latvija, rytuose – su Akmenės, pietryčiuose – su Telšių, pietvakariuose – su Plungės, vakaruose – su Skuodo rajono savivaldybėmis. Per rajoną nutiestas geležinkelis, kurio pagrindinis centras – Mažeikių geležinkelio stotis.

Mažeikių rajono savivaldybės teritorijos didesnė dalis yra Ventos vidurupio lygumoje, vakarinė – Vakarų Kuršo aukštumos pakraštyje (altitudė iki 123 m, prie Petraičių), pietinė – Rytų Žemaičių plynaukštės pakraštyje (joje, prie Dagių, yra aukščiausia vieta – 146,9 m). Sausio vidutinė temperatūra – 4,5 °C, liepos 16,5 °C. Per metus iškrinta 630–740 mm kritulių.

Savivaldybės teritorija teka Venta su intakais: Šerkšne, Varduva, Vadakstimi. Telkšo 6 Mažeikių rajono ežerai, 27 tvenkiniai, didžiausi – Varduvos tvenkinys, Renavo HE tvenkinys, Tulnikų tvenkinys.

Didžiausi miškai – Sedos giria, Žalgirio miškas, Balėnų miškas, Mažeikių miškas. Vyrauja eglynai, pušynai, beržynai. Dirvožemiai daugiausia balkšvažemiai, smėlžemiai, ypač pietinėje ir vidurinėje dalyje, šiaurėje ir rytuose – išplautžemiai, Didžlaukių pelkėje – durpžemiai. Svarbiausios naudingosios iškasenos – žvyras, smėlis, durpės.

Gamtos paminklai: botaniniai – Storasis ąžuolas, Storoji eglė, geologiniai – Geidžių akmuo, Juodasis akmuo.

Istoriniai paminklai: Griežės kapinynas, Kukių kapinynas, Pavirvytės kapinynas, Mažeikių rajono piliakalniai.


Gedziu akmuo. ZE, 2005-08-07.jpg|Geidžių akmuo
Venta1.jpg|Venta ties Naikiais
Marskone, 2006-08-11.jpg|Kraštovaizdis ties Marškone 
Santekliai. Stogastulpis Santekliu dvaro seimininkiu atminimui 1999 m,2006-08-15.jpg|Stogastulpis, žymintis Santeklių dvarvietę. Past. 1999 m. Santeklių dvaro šeimininkių atminimui


## Istorija

Rajonas sudarytas 1950 m. birželio 20 d. iš buvusios Mažeikių apskrities 33 apylinkių ir Mažeikių miesto. 1950–1953 m. priklausė Klaipėdos sričiai. 1959 m. prijungta panaikinto Sedos rajono 5 apylinkės ir Seda, 1962 m. prijungtas buvęs Akmenės rajonas. 1963 m. dalis gyvenviečių perduota Skuodo, Šiaulių, Telšių rajonams. 1965 m. Akmenė, Naujoji Akmenė, Viekšniai ir 8 apylinkės perduotos naujai sudarytam Akmenės rajonui. 1972 m. šiek tiek pakeistos rajono ribos.

1995 m. įsteigta Mažeikių rajono savivaldybė. 1999 m. gruodžio 21 d. per savivaldybių reformą Mažeikių rajonui atiteko vakarinė dalis Akmenės rajono – Viekšnių seniūnija (kadastrinės vietovės Kapėnai, Pakalupis, Santekliai, Svirkančiai, Viekšniai). 2008 m. gruodžio 19 d. savivaldybės tarybos sprendimu Nr. T1-364 nuo 2009 m. sausio 1 d. įsteigtos 52 seniūnaitijos.

|-
| 1950 m.  || 724 || || 33 apylinkės || 1 miestas (Mažeikiai)
|-
| 1954 m.  || || || 14 apylinkių ||
|-
| 1959 m.   || 714 || 35 482 || 14 apylinkių || 1 miestas
|-
| 1962 m. || 1060 || || 19 apylinkių || 2 miestai (Mažeikiai, Seda)
|-
| 1963 m.  || || || 19 apylinkių ||
|-
| 1967 m. || 999 || 39600 || ||
|-
| 1970 m.  || 1000 || 39 400 || 9 apylinkės || 2 miestai
|-
| 1972 m.  || 1004 || || 9 apylinkės || 2 miestai, 5 miesteliai (Laižuva, Leckava, Pikeliai, Tirkšliai, Židikai), 142 kaimai, 9 kaimų dalys, 3 glžk. stočių gyvenvietės
|-
| 1976 m.  || 1009 || 44 600 || 9 apylinkės || 2 miestai, 5 miesteliai, 138 kaimai, 17 kaimų dalių, 3 glžk. stočių gyvenvietės
|-
| 1979 m.  || || 47 919 || 8 apylinkės || 2 miestai, 161 kaimo vietovė
|-
| 1986 m.  || 1009 || 57 500 || 8 apylinkės || 2 miestai, 5 miesteliai, 141 kaimas, 1 geležinkelio stoties gyvenvietė
|-
| 1989 m.  || 1009 || 60 899 || 7 apylinkės || 2 miestai, 160 kaimo vietovių
|-
| 1999 m. || 1235 || 70 000 || ||
|-
| 2001 m.  || 1220 || 67 296 || 8 kaimo seniūnijos || 3 miestai (Mažeikiai, Seda, Viekšniai), 5 miesteliai, 179 kaimai, 12 kaimų dalių 
|-
| 2009 m.  || || || 9 seniūnijos ir 52 seniūnaitijos || 3 miestai, 5 miesteliai, 179 kaimai 
|-
| 2011 m.  || || 58 242 || 9 seniūnijos || 3 miestai, 5 miesteliai, 179 kaimai 
|-
| 2016 m.  || || || 9 seniūnijos || 3 miestai, 5 miesteliai, 182 kaimai 
|-
| 2020 m.  || || || 9 seniūnijos || 190 gyvenviečių, tarp jų – 3 miestai, 5 miesteliai, 8 herbinės gyvenvietės 
|-
| 2021 m.  || || 52 120 || 9 seniūnijos || 3 miestai, 5 miesteliai, 156 kaimai 
|}

## Gyventojai

Miesto gyventojų 66,4% (2007 m.). Gyventojų vidutinis tankumas 54 žmonių/km2. 83,1% gyventojų yra katalikai, 1,4% – stačiatikiai, 0,3% evangelikai liuteronai, kiti: evangelikai reformatai, sentikiai (2001 m.).

### Tautinė sudėtis

## Gyvenvietės

Savivaldybės teritorijoje yra:
* 3 miestai – Mažeikiai, Seda ir Viekšniai;
* 5 miesteliai – Laižuva, Leckava, Pikeliai, Tirkšliai ir Židikai;
* 191 kaimas.

Didžiausios gyvenvietės (2021 m.):
# Mažeikiai – 33101
# Viekšniai – 2249
# Tirkšliai – 1357
# Seda – 903
# Kurmaičiai – 827
# Reivyčiai – 565
# Krakiai – 518
# Troškučiai – 448
# Žemalė – 448
# Naikiai – 440

## Administracija

Savivaldybės atstovaujamoji valdžia – Mažeikių rajono savivaldybės taryba, vykdomoji valdžia – Mažeikių rajono savivaldybės administracija.

### Seniūnijos

Savivaldybėje yra 9 seniūnijos, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

### Tarptautinė partnerystė

Miestai, su kuriais Mažeikių rajonas yra užmezgęs partnerystės ryšius:

*  Haviržovas, Čekija
*  Paidė, Estija
*  Plockas, Lenkija
*  Saldus, Latvija
*  Maribo, Danija
*  Štendalio apskritis, Vokietija

## Švietimas ir ugdymas

Mažeikių rajono savivaldybėje yra šios mokyklos:
* Balėnų pagrindinė mokykla
* Buknaičių Henriko Nagio pagrindinė mokykla
* Daubiškių pagrindinė mokykla
* Kapėnų pagrindinė mokykla
* Krakių pagrindinė mokykla
* Laižuvos Antano Vienažindžio pagrindinė mokykla
* Mažeikių Gabijos gimnazija
* Mažeikių Jaunystės vidurinė mokykla
* Mažeikių Kalnėnų pagrindinė mokykla
* Mažeikių Merkelio Račkausko gimnazija
* Mažeikių Pavasario vidurinė mokykla
* Mažeikių Senamiesčio pagrindinė mokykla
* Mažeikių Sodų vidurinė mokykla
* Mažeikių Ventos pagrindinė mokykla
* Mažeikių Vytauto Klovos muzikos mokykla
* Mažeikių politechnikos mokykla
* Mažeikių specialioji mokykla
* Pikelių pagrindinė mokykla
* Plinkšių pagrindinė mokykla
* Renavo pagrindinė mokykla
* Ruzgų pagrindinė mokykla
* Sedos Vytauto Mačernio gimnazija
* Tirkšlių vidurinė mokykla
* Ukrinų pagrindinė mokykla
* Užlieknės pagrindinė mokykla
* Viekšnių gimnazija
* Žemalės pagrindinė mokykla
* Židikų Marijos Pečkauskaitės vidurinė mokykla

## Ekonomika

Visoje Mažeikių rajono savivaldybėje pagaminama 21,6% Lietuvos pramonės produkcijos (2003 m.). Pramonės svarbiausia šaka – naftos perdirbimas (bendrovė „Mažeikių nafta“). Yra metalo apdirbimo, konditerijos gaminių, maisto, baldų, medicininio, techninio deguonies gamybos, statybos įmonių. Pramonės įmonių daugiausia sutelkta Mažeikiuose.

Mažeikių rajone veikia 14 mažųjų hidroelektrinių, kurių dalis yra Akmenės rajono pakraščiuose, bet užtvankos užtvindomos teritorijos patenka ir į Mažeikių rajoną.

Žemės ūkio naudmenos užima 60,4% savivaldybės ploto, iš jų 91,6% ariamoji žemė, 7,1% – pievos ir natūralios ganyklos, 1,3% – sodai ir uogynai (2005 m.). 54,8% pasėlių užima javai, 28,4% – daugiametės žolės, 3,1% – bulvės. Savivaldybės teritorijoje užauginama 1,9% visų Lietuvos javų, 1,8% -bulvių, 1,4% – lauko daržovių (2005 m.). 2005 m. pagaminta 1,6% Lietuvos gyvulininkystės produkcijos (1,7% pieno). Veisiama 1,9% visų Lietuvoje veisiamų galvijų (1,9% karvių), 1,2% kiaulių, 1,2% avių ir ožkų, 1,0% arklių (2006 m.).

Savivaldybės teritorija eina geležinkelis Vilnius–Liepoja (Latvija). Yra Šerkšnėnų oro uostas.

## Šaltiniai

## Nuorodos
* Savivaldybės tinklalapis 
* 
* Mažeikių krašto enciklopedija
* Mažeikių krašto kultūra 
* Svarbiausi rajono istorijos faktai 
* Rajono žemėlapis